**Charlotte Reinagle Cooper** (gift Sterry 1901) (født 22. september 1870 i Ealing Middlesex død 10. oktober 1966 i Helensburgh i Skottland) var en britisk tennisspiller.

Cooper vant sin første singletittel i Wimbledon i 1895 etter seier i finalen i All Comers Round over Helen Jackson med 7-6, 8-6. Kampen ble regnet som finale i turneringen ettersom regjerende mester, Blanche Bingley Hillyard, ikke stilte opp for å forsvarte sin tittel i Challenge Round. Året derpå tok hun sin andre seier i turneringen ved å forsvare tittelen mot utfordreren W.H. Pickering. I 1898 vant hun sin tredje tittel etter å ha vunnet over irske Louise Martin med 6-4, 6-4. Sin siste og femte tittel i Wimbledon vant hun i 1908, da hun beseiret Agnes Marton, hun var da 37 år og 282 dager gammel, og er dermed den hittil eldste singlevinneren i turneringen.

Cooper spilte totalt elleve singlefinaler i Wimbledon og hun tapte seks, tre for Blanche Bingley Hillyard (1897, 1898 og 1900), én for Muriel Robb (1902), Dorothea Douglass Chambers (1904) og Ethel Larcombe (1912). Cooper regnes som en av de fem tidlige «multivinnerne» i Wimbledon, som i 40-årsperioden fra starten i 1884 til 1923 vant singletittelen tilsammen 29 ganger. De øvrige «multivinnerne» var Dorothea Douglass Chambers med sju seiere, Blanche Bingley Hillyard og Suzanne Lenglen med seks titler hver og Lottie Dod med fem titler.

Finalkampen i 1902 mot Muriel Robb var unik, den ble spilt over to dager. Ved stillingen 1-1 i sett etter 6-4, 11-13 første dagen begynte det å regne kraftig, slik at resten av kampen ble utsatt til dagen etter. Da kampen skulle ferdigspilles dagen etter besluttet dommeren at kampen skulle starte på nytt. Robb vant da med 7-5, 6-1 og det ble spilt totalt 53 game, hvilket er rekord, i finalen.

Cooper vant singletittelen i Irish Open i 1895 og 1898, og hun vant mixed double-tittelen i 1895, 1896, 1899 og 1900.

Hun ble også olympisk mester, hun vant to gullmedaljer i OL 1900 i Paris, singleturneringen for damer og sammen med Reginald Doherty vant hun også mixed double.

OL-medaljer
-----------

* 1900 Frankrikes flagg Paris - Gull **Gull** i tennis, single damer
* 1900 Frankrikes flagg Paris - Gull **Gull** i tennis, mixeddouble (sammen med Reginald Doherty)

Grand Slam-titler
-----------------

* Storbritannias flagg **Wimbledon:**
	+ Single damer – 1895 (hun beseiret Helen Jackson med 7-5, 8-6 i finalen)
	+ Single damer – 1896 (hun beseiret Alice Simpson Pickering med 6-2, 6-3 i finalen)
	+ Single damer – 1898 (hun beseiret Louise Martin med 6-4, 6-4)
	+ Single damer – 1901 (hun beseiret Blanche Bingley Hillyard med 6-2, 6-2 i finalen)
	+ Single damer – 1908 (hun beseiret Agnes Morton med 6-4, 6-4 i finalen)
	+ Double damer – 1901, 1902 (ikke mesterskap)
	+ Mixed double – 1901, 1902 (ikke mesterskap)

Referanser
----------

1. ↑   Store norske leksikon, Store norske leksikon-ID Charlotte\_Cooper[Hentet fra Wikidata]
2. 1 2 3 4   100 years of Wimbledon, side(r) 215[Hentet fra Wikidata]
3. ↑   www.sports-reference.com[Hentet fra Wikidata]
4. ↑   Oxford Dictionary of National Biography[Hentet fra Wikidata]
5. ↑   www.bbc.co.uk[Hentet fra Wikidata]

Eksterne lenker
---------------

* (en) Charlotte Cooper – Olympics.com Rediger på Wikidata

* (en) Charlotte Cooper – Olympic.org Rediger på Wikidata

* (en) Charlotte Cooper – Olympedia Rediger på Wikidata

* (en) Charlotte Cooper – Sports-Reference (OL-resultater – arkivert) Rediger på Wikidata

* (en) Charlotte Cooper – databaseOlympics.com (arkivert) Rediger på Wikidata

* (en) Charlotte Cooper – Storbritannias olympiske komité Rediger på Wikidata

* (en) Charlotte Cooper – ITF Tennis Rediger på Wikidata

* (en) Charlotte Cooper – International Tennis Hall of Fame Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Geni
 |